[pic] | AZ EURÓPAI KÖZÖSSÉGEK BIZOTTSÁGA |

Brüsszel, 5.6.2009

COM(2009) 264 végleges

2006/0006 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az alábbi javaslatra vonatkozó tanácsi közös állásponton az Európai Parlament által tett módosításokról

AZ EURÓPAI PARLAMENT ÉS A TANÁCS RENDELETE a szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról

A BIZOTTSÁG JAVASLATÁNAK MÓDOSÍTÁSÁRÓL az EK-Szerződés 250. cikkének (2) bekezdése alapján

2006/0006 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az alábbi javaslatra vonatkozó tanácsi közös állásponton az Európai Parlament által tett módosításokról

AZ EURÓPAI PARLAMENT ÉS A TANÁCS RENDELETE a szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról

1. Bevezetés

Az EK-Szerződés 251. cikke (2) bekezdése harmadik albekezdésének c) pontja előírja, hogy a Bizottság nyilvánítson véleményt a második olvasat során javasolt európai parlamenti módosításokról. A Parlament által elfogadott nyolc módosításról a Bizottság véleménye a következő:

2. Előzmények

A javaslat továbbítása az EP-nek és a Tanácsnak (COM(2006)16 végleges – 2006/0006 COD dokumentum): | 2006. január 31. |

Az Európai Gazdasági és Szociális Bizottság véleményének kelte: | 2006. október 26. |

Az Európai Parlament (első olvasatban elfogadott) véleményének kelte: | 2008. július 9. |

A módosított javaslat továbbításának időpontja: | 2008. október 15. |

A közös álláspont elfogadásának időpontja: | 2008. december 17. |

A bizottsági közlemény elfogadásának időpontja: | 2009. január 7. |

Az Európai Parlament (második olvasatban elfogadott) véleményének kelte: | 2009. április 22. |

3. A javaslat célja

A javaslat célja a szociális biztonsági rendszerek koordinálásának területén már meglévő szabályok korszerűsítési folyamatának befejezése, ezáltal a jelenlegi végrehajtási rendelet helyébe új léptetése[1].

Célja még a 883/2004/EK alaprendeletben előírt szabályok végrehajtására irányuló eljárások megállapítása minden érintett fél (biztosítottak, munkáltatóik, szociális biztonsági intézmények és a tagállamok illetékes hatóságai) számára[2]. A javaslat a jelenlegi eljárások egyszerűsítésére és egyértelműsítésére irányul. A javaslat a különböző felek jogait és kötelezettségeit is egyértelműsíti. Az új szabályok elősegítik az intézmények közötti együttműködést, valamint az átláthatóságot és a kölcsönös bizalmat. Ezt a fokozott együttműködést a tagállamok közötti elektronikus adatcsere új rendszere támogatja, amely javítja a hatékonyságot és a pontosságot.

4. A bizottság véleménye az Európai Parlament módosításairól

4.1. A Bizottság által elfogadott módosítások

A Bizottság elfogadja a Parlament által elfogadott nyolc módosítás mindegyikét. A nyolc módosítás a Parlament és a Tanács között a második olvasat elfogadásáról folytatott informális megbeszéléseket követően született meg. A módosítások technikai jellegűek, céljuk különösen annak biztosítása, hogy az érintett személyek az illetékes intézménytől időben választ kapjanak kéréseikre, valamint megfelelő információkkal lássák el őket, ideértve a közigazgatási eljárásokról szóló iránymutatásokat is.

5. Következtetés

Az EK-Szerződés 250. cikkének (2) bekezdése értelmében a Bizottság a fentiek szerint módosítja javaslatát.

[1] A Tanács 574/72/EGK rendelete (1972. március 21.) a szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló 1408/71/EGK rendelet végrehajtására vonatkozó szabályok megállapításáról, HL L 74., 1972.3.27., 1. o.

[2] HL L 166., 2004.4.30., helyesbített változat: HL L 200., 2004.6.7., 1. o.